
	1. Проблем/проблеми за решаване:
Необходимост от преструктуриране на администрацията на второстепенни разпоредители с бюджет към министъра на земеделието и храните.
1.1. Кратко опишете проблема/проблемите и причините за неговото/тяхното възникване. По възможност посочете числови стойности.
Дейността на Изпълнителната агенция по селекция и репродукция в животновъдството (ИАСРЖ) и на Изпълнителната агенция по сортоизпитване, апробация и семеконтрол (ИАСАС) се осъществява чрез две самостоятелни административни структури с отделно управление и административно обслужване. Общата численост на персонала на двете агенции е 241 щатни бройки, от които 100 щатни бройки в ИАСРЖ и 141 щатни бройки в ИАСАС, всяка от които има по 17 щатни бройки обща администрация. При запазване на съществуващата организация всяка агенция следва самостоятелно да обезпечава както специализираните си функции, така и управлението и административното си обслужване в рамките на предоставения ѝ бюджет.
Проблемът се изразява в необходимостта да се осигури изпълнението на възложените на двете агенции функции при ограничен бюджетен ресурс, като се оптимизират разходите за управление и административно обслужване, без да се влошават качеството на специализираната дейност и обслужването на гражданите и бизнеса. 
Поддържането на отделни управленски и обслужващи структури изисква самостоятелно ресурсно обезпечаване на сходни по характер дейности на общата администрация, което не е икономически оправдано.
Проектът на Постановление на Министерския съвет е разработен в съответствие с политиката на Министерския съвет за повишаване ефективността в държавната администрация, оптимизиране на административните структури и подобряване на качеството на провежданите публични политики, като предлаганите с проекта нормативни промени са първият етап от изпълнението на посочената политика на правителството.
Необходимостта от намаляване на бюджетните разходи и ефективно разпределение на ресурсите, без да се засяга качеството на изпълнение на функциите и обслужването на гражданите налага изменение на нормативни актове. Преобразуването на Изпълнителна агенция по  селекция и репродукция в животновъдството (ИАСРЖ) чрез вливането и в Изпълнителната агенция по сортоизпитване, апробация и семеконтрол, и преименуването на последната в Изпълнителна агенция по  селекция и репродукция в земеделието (ИАСРЗ), цели оптимизация на структурите в системата на Министерството на земеделието и храните, намаляване на разходите за персонал и по-ефективно  съхранение на генетичните ресурси в растениевъдството и животновъдството и подобряване на официалния контрол. Същото е в изпълнение на Програмата за управление на Република България 2026 – 2030 г., съгласно която функционалната оптимизация е един от приетите приоритети със срок за изпълнение 2026 – 2027 г.
Във връзка с горепосоченото са и направените предложения в т. 5.2.1.3 от доклад с регистрационен № 03-514 от главния секретар на Министерството на земеделието и храните до главния секретар на Министерския съвет от 12 август 2026 г. за обединяване на двете агенции в нова Изпълнителна агенция по селекция и репродукция в земеделието.
На заседанието на Министерския съвет на 15 юли 2026 г. е представен Доклад относно Обща рамка за планиране на административната реформа (първа фаза 2026 – 2027 г.), в съответствие с която първостепенните разпоредители с бюджет по държавния бюджет да разработят необходимите и реалистични мерки за структурно-функционална консолидация и оптимизация на административните разходи.
Структурата и числеността на персонала в Изпълнителна агенция по селекция и репродукция в животновъдството, която е 100 щатни бройки и на Изпълнителната агенция по сортоизпитване, апробация и семеконтрол, която е 141 щатни бройки общо се намалява с 41 щатни бройки, което при настоящия числен състав представлява намаление от приблизително  17.%.  
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
Проблемът не може да се реши в рамките на съществуващата нормативна уредба чрез промяна в организацията на работа.
1.3. Посочете защо действащата нормативна рамка не позволява решаване на проблема/проблемите.
Посоченият проблем не може да се реши в рамките на съществуващите нормативни актове, доколкото структура, численост и състав на администрацията се определят с устройствен правилник.
Изпълнителна агенция се създава със закон или с акт на Министерския съвет. За предложеното преобразуване на двете структури е необходимо приемането на акт на Министерския съвет. Същото се отнася и до приемането на Устройствен правилник на Изпълнителна агенция по селекция и репродукция в земеделието, който също се приема от Министерския съвет с постановление. Измененията в други актове на МС се извършват по същия начин с постановление.
1.4. Посочете задължителните действия, произтичащи от нормативни актове от по-висока степен или актове от правото на ЕС.
Предложените нормативни промени не произтичат от нормативни актове от по-висока степен или актове на правото на Европейския съюз.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 
Не са извършвани последващи оценки на нормативния акт, както и анализи за изпълнението на политиката.

	2. Цели:
Цел 1: Изграждане на по-ефективна, функционално организирана и устойчива административна структура.
Цел 2: Повишаване ефективността на административната дейност.
Цел 3: Осигуряване на по-голяма гъвкавост при изпълнение на политиките.

	3. Заинтересовани страни:
Министерство на финансите;
Министерство на земеделието и храните;
Изпълнителна агенция по селекция и репродукция в животновъдството;
Изпълнителната агенция по сортоизпитване, апробация и семеконтрол;
Развъдни организации 56 броя – овцевъдство – 346 340 броя, козевъдство – 37 416, говедовъдство – 153 807, биволовъдство – 16 781, коневъдство – 12 261, птицевъдство – 1 636 644, пчеларство – 24 327, зайцевъдство – 611 , свиневъдство – 52 343, кучета – 260, общо 2 280 790 животни;
Производители и търговци на посевен и посадъчен материал – 6180 бр.;
Полски инспектори и пробовземачи и лаборанти – 7 бр.;
Животновъди включени в изпълнение на развъдни програми – 5014 ферми;
Лаборатории получили разрешение  от изпълнителния директор на ИАСАС за извършване на лабораторни анализи за посевни качества на семената – 2 броя;
Лаборатория за изследване физикохимичния състав на млякото в гр. Сливен;
Лаборатория за извършване на ДНК анализ и проверка на произход на различни видове селскостопански животни в гр. София;
Лаборатория за изследване качеството на вълната в гр. Шумен;
Държавна станция по изкуствено осеменяване – гр. София и гр. Сливен.
Косвено заинтересовани страни:
Юридически и физически лица, потребители на административни услуги, предоставяни от администрацията на ИАСРЖ и ИАСАС;
Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	Вариант 1 „Без действие”:
Описание:
Запазва се съществуващата организационна структура и численост на ИАСРЖ – 100 бройки и ИАСАС – 141 бройки, начинът на разпределение на функциите между отделните агенции, административни звена и действащата численост на персонала.
При този вариант на действие няма да се постигне оптимизиране на структурата и числеността на персонала на ИАСРЖ и ИАСАС, заложено в Програмата за управление на Република България 2026 – 2030 г., съгласно която функционалната оптимизация е един от приетите приоритети със срок за изпълнение 2026 – 2027 г. Това няма да позволи своевременно адаптиране на структурата и кадровия ресурс към актуалните потребности, натовареността и променящия се обхват на изпълняваните функции. Ще останат ограничени възможностите за оптимизиране на числеността и разходите за персонал, както и за насочване на човешки ресурс към приоритетни и нововъзникващи дейности.
Положителни (икономически/социални/екологични) въздействия:
Няма идентифицирани положителни въздействия.
Отрицателни (икономически/социални/екологични) въздействия:
В случай че не се предприемат предвидените промени нямат да бъдат създадени необходимите организационни предпоставки за повишаване на ефективността при изпълнението на политиките на правителството и за повишаване на производителността на администрацията и завишаване на контрола върху важен природен ресурс. Запазването на съществуващата структура на двете агенции и досегашната численост няма да позволи реализирането на потенциала за намаляване на административните разходи и оптимизиране на разходите за персонал чрез по-ефективно разпределение на човешките ресурси. Липсата на преструктуриране ще е пречка за реализиране на пряко намаляване на разходите за персонал.
Доколкото със Закона за държавния бюджет на Република България за 2026 г. разходите за персонал по бюджета на Министерство на земеделието и храните са намалени с 10% от 
1 септември 2026 г., това се отразява негативно върху двете агенции и води до ограничаване на ресурсите за изпълнение на ключови функции. Оставането им като самостоятелни структури, без предприемане на действия по преструктуриране ги поставя в ситуация на недофинансиране на дейности. Без приемане на нова структура, няма да е възможно обединяване и пълноценно използване на експертния потенциал, като в същото време има риск от загуба на квалифицирани кадри поради липса на средства за издръжка.
Специфични въздействия:
Няма идентифицирани
Въздействия върху малките и средните предприятия:
При вариант „Без действие“ не може да се идентифицира въздействие върху малки и средни предприятия доколкото административното обслужване не се променя. Но като косвен ефект следва да отчетем, че намаленото финансиране може да има негативно въздействие върху качеството на предоставените административни услуги и изпълнението на контролните функции.
Административна тежест:
Няма идентифицирана административна тежест. 
Вариант 2 „Приемане на проект на Постановление на Министерския съвет за  преобразуване на административни структури към министъра на земеделието и храните и приемане на устройствен правилник на Изпълнителна агенция по селекция и репродукция в земеделието“
При този вариант на действие ще се оптимизира и структурата и числеността на персонала в ИАСРЖ и ИАСАС с 41 щатни бройки, което при настоящия числен състав представлява намаление от приблизително 17 %. Ще бъде постигнато оптимизиране на числеността и вътрешното разпределение на персонала, съобразено с реално изпълняваните функции, натовареността и необходимостта от адекватно кадрово обезпечаване на приоритетните дейности.
Проектът предвижда преструктуриране на администрацията, чрез преобразуване на Изпълнителната агенция по селекция и репродукция в животновъдството чрез вливането ѝ в Изпълнителната агенция по сортоизпитване, апробация и семеконтрол и преименуване на приемащата агенция в Изпълнителна агенция по селекция и репродукция в земеделието, с обща численост на персонала от 200 щатни бройки, от които за общата администрация са предвидени 16 щатни бройки.
Изпълнителната агенция по селекция репродукция в земеделието ще включва обща и специализирана администрация.
Общата администрация е организирана в дирекция „Административно, правно, финансово, счетоводно и информационно обслужване“.
Специализираната администрация е организирана в три главни дирекции с териториални звена:
1. Главна дирекция „Сортоизпитване, апробация и семеконтрол“.
2. Главна дирекция „Контрол и анализ на развъдната дейност“.
В състава на Главна дирекция „Контрол и анализ на развъдната дейност в животновъдството“ се включват 5 териториални звена – регионални центрове за контрол и координация на развъдната дейност, със статут на отдели.
3. В Главна дирекция „Управление на генетичните ресурси и репродуктивния процес в животновъдството“ се включват две териториални звена – центрове по репродукция и анализ, със статут на отдели:
1. Източен център по репродукция и анализ Сливен, с териториален обхват областите Сливен, Варна, Русе, Велико Търново и Силистра, Добрич, Шумен, Търговище, Разград , Бургас, Ямбол и Стара Загора.
2. Западен център по репродукция и анализ София, с териториален обхват областите София, Враца, Пловдив, Хасково, Смолян, Плевен, Монтана, Видин, Ловеч, Кюстендил, Перник, Благоевград, Габрово, Пазарджик и Кърджали.
Дирекцията също така методически ръководи и контролира дейността на:
Лаборатория за изследване физикохимичния състав на млякото в гр. Сливен.
Лаборатория за извършване на ДНК анализ и проверка на произход на различни видове селскостопански животни в гр. София.
Лаборатория за изследване качеството на вълната в гр. Шумен.
Държавна станция по изкуствено осеменяване – гр. София и гр. Сливен.
С предлаганото с проекта на постановление на Министерския съвет преобразуване ще се повиши ефективността на административната дейност, ще се създадат условия за постигне на оптимално използване на човешките ресурси, намаляване на административните разходи и оптимизиране на разходите за персонал. Ефектите от тази структурна реформа се изразяват в подобряване на координацията и повишаване на качеството на контрола и възможност за по-целесъобразно взаимодействие и координация между служители в рамките на една администрация, от една страна и от друга оптимизация на общата администрация чрез редуциране на управленските нива и консолидация на дублиращите функции.
Чрез преобразуването ще се постигне и по-добро географско покритие и логистика и спестяване на разходи за издръжка на териториалните звена.
С постановлението се изменят и други актове на Министерския съвет:
В Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.; изм. и доп., бр. 15, 62 и 77 от 2007 г., бр. 71, 76 и 83 от 2008 г., бр. 3, 42, 84 и 90 от 2009 г., бр. 4, 22, 41, 84 и 101 от 2010 г., бр. 9, 15, 49, 50, 52, 59 и 72 от 2011 г., бр. 14, 48, 84 и 103 от 2012 г., бр. 77 от 2013 г., бр. 29, 50 и 68 от 2015 г., бр. 12, 32, 62, 71 и 76 от 2016 г., бр. 55 и 94 от 2017 г., бр. 66 и 104 от 2018 г., бр. 20 от 2020 г., бр. 25 от 2021 г., бр. 25 от 2022 г., бр. 101 от 2023 г., бр. 9 и 46 от 2024 г. и бр. 56 от 2025 г.) се правят следните изменения:
1. В чл. 2, ал. 2:
а) точка 9 се отменя;
б) в т. 11 думите „Изпълнителна агенция по сортоизпитване, апробация и семеконтрол“ се заменят с „Изпълнителна агенция по селекция и репродукция в земеделието.“
2. В приложението към чл. 2, ал. 3:
а) точка 9 се отменя;
б) в т. 1 думите „Изпълнителната агенция по сортоизпитване, апробация и семеконтрол“ се заменят с „Изпълнителна агенция по селекция и репродукция в земеделието.“, а числото „141“ се заменя с „200“.
В Постановление № 85 на Министерския съвет от 2000 г. за приемане на устройствени правилници на изпълнителни агенции към министъра на земеделието и горите (обн., ДВ, бр. 43 от 2000 г.) се правят следните изменения:
1. Член 2 се отменя.
2. Приложение № 2 към чл. 2 се отменя.
В Постановление № 13 от 2011 г. за приемане на Устройствен правилник на Изпълнителната агенция по селекция и репродукция в животновъдството към министъра на земеделието и храните (обн. ДВ, бр. 9 от 2011 г.) член единствен се отменя.
За приемане на проекта на акт е необходим допълнителен финансов ресурс по бюджета на Министерство на земеделието и храните за 2026 г. за изплащане на обезщетения на служители, придобили право на пенсия и на служителите, чиито щат се съкращава. Необходимите допълнителни средства са в размер на 253 613 евро, разпределени както следва:
1. Сумата на дължимите обезщетения на основание чл. 106, ал. 3 от Закона за държавния служител (ЗДСл)/чл. 222, ал. 3 от Кодекса на труда (КТ) е в размер на на 207 855 евро;
2. Сумата за дължимите обезщетение на основание чл. 61, ал. 2 от ЗДСл/чл. 224, ал. 1 от КТ (за неизползван платен годишен отпуск) е в размер на 31 073 евро;
3. Другите дължими обезщетения са в размер на 14 685 евро.
Доколкото със Закона за държавния бюджет на Република България за 2026 г. разходите за персонал по бюджета на Министерство на земеделието и храните са намалени с 10% от 1 септември 2026 г., то министерството не разполага с необходимия финансов ресурс за изплащане на дължимите обезщетения на служители, придобили право на пенсия, чиито щат се съкращава.
Предлага се необходимия допълнителен финансов ресурс в размер на 253 613 евро да бъде осигурен за сметка на преструктуриране на разходите и/или трансферите по централния бюджет за 2026 г. За целта ще бъде изготвен проект на постановление за осигуряване на допълнителни разходи по бюджета на Министерство на земеделието и храните за 2026 г. на основание чл. 75, ал. 2 от ЗДБРБ за 2026 г.
Положителни (икономически/социални/екологични) въздействия:
Приемането на проекта ще допринесе за по-добро разпределение на отговорностите, повишаване на капацитета на ключови звена и постигане на по-висока степен на институционална гъвкавост. Очаква се повишаване на правната сигурност, предвидимостта и качеството на административното обслужване, както и в укрепване на административния капацитет на двете агенции.
Намаляване на числеността на персонала ще създаде занапред условия за намаляване на бюджетните разходи и оптимизиране на разходите за персонал. 
Идентифицирано е положително въздействие върху държавния бюджет и в частност бюджета на МЗХ, без негативно влияние върху разпределение на ресурсите, осъществяването на ключови функции по контрол на  генетичните ресурси в животновъдството и растениевъдството. Обединяването на двете агенции ще обедини и експерти и специалисти с широка компетентност и ще повиши капацитета за изпълнение на функциите, без да засегне негативно ползвателите на административни услуги.
Отрицателни (икономически/социални/екологични) въздействия:
Ще е налице отрицателно въздействие върху бюджета през 2026 г. 
За приемане на проекта на акт е необходим допълнителен финансов ресурс по бюджета на Министерство на земеделието и храните за 2026 г. за изплащане на обезщетения на служители, придобили право на пенсия, чиито щат се съкращава. Необходимите допълнителни средства са в размер на 253 613 евро.
Доколкото със Закона за държавния бюджет на Република България за 2026 г. разходите за персонал по бюджета на Министерство на земеделието и храните са намалени с 10% от 
1 септември 2026 г., то министерството не разполага с необходимия финансов ресурс за изплащане на дължимите обезщетения на служители, придобили право на пенсия, чиито щат се съкращава.
Не се идентифицира съществено отрицателно социално въздействие, доколкото предвидените съкращения включват трайно незаети бройки и лица, придобили право на пенсия.
Специфични въздействия:
Не са идентифицирани специфични въздействия.
Въздействия върху малките и средните предприятия:
Не се идентифицира негативно въздействие върху малки и средни предприятия. При реализацията на този вариант не само няма да има негативно отражение върху МСП, но и се очаква по-добро обслужване. Понастоящем Изпълнителна агенция по сортоизпитване, апробация и семеконтрол разполага с 21 териториални структури, които обслужват граждани и предприятия, при вливането на ИАСРЖ ще се увеличи капацитета и териториалното покритие, като същевременно ще се спестят бюджетни разходи. На практика се очаква по-скоро положително въздействие, без натоварване на предприятията с разноски. Взаимодействието с агенцията след преобразуването ѝ ще бъде координирано в по-висока степен и значително улеснено.
Административна тежест:
Няма идентифицирано увеличаване на административна тежест.

	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
„Без действие“
	Вариант 2

	Ефективност
	Цел 1
	ниска
	висока

	
	Цел 2
	ниска
	висока

	
	Цел 3
	ниска
	висока

	Ефикасност
	Цел 1
	ниска
	висока

	
	Цел 2
	ниска
	висока

	
	Цел 3
	ниска
	висока

	Съгласуваност
	Цел 1
	ниска
	висока

	
	Цел 2
	ниска
	висока

	
	Цел 3
	ниска
	висока



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
В хода на анализа се установи, че изборът на Вариант 2 „Приемане на проект на Постановление на Министерския съвет за преобразуване на административни структури към министъра на земеделието и храните и за приемане на Устройствен правилник на Изпълнителната агенция по селекция и репродукция в земеделието, е целесъобразен.
Аргументите за това са свързани със следното: 
Вариант 2 съдържа най-голям потенциал за изпълнение на държавната политика, насочена към оптимизиране на административните структура, повишаване на ефективността на административната дейност и осигуряване на устойчив административен капацитет. В същото време при избора на този вариант няма негативен социален, икономически или екологичен ефект върху гражданите и бизнеса. С промяната не се увеличава административната тежест,. Отрицателното въдействие е само по отношение на бюджета за 2026 г., но тези разходи ще са еднократни и в дългосрочен план ще се постигне положително въздействие върху бюджета, като се постигне намаляване на разходите за издръжка, без негативно влияние за изпълнение на функциите на администрацията. 

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):




	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?


1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
Не се създава нов регулаторен режим.
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
Проектът на Постановление не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година установяваща процедура за предоставянето на информация в сферата на техническите регламенти и правила относно услугите на информационното общество
1.6. В случай че се изменят регулаторни режими или административни услуги, посочете промяната.
Не се изменят регулаторни режими или административни услуги.

	6.3. Създават ли се нови регистри от прилагането на препоръчителния вариант (включително по отделните проблеми)?



	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?


Не е идентифицирано пряко и непряко въздействие на предлаганите промени върху малки и средни предприятия, доколкото предвидения механизъм за правоприемство няма да допусне допълнителна административна тежест, разходи или спиране и прекратяване на административни производства. 
Въздействието на препоръчителния вариант е предимно организационно, като е предвиден механизъм за осигуряване на приемственост в дейността на агенцията.
Съгласно описания обхват на предложението не се предвиждат нови материални изисквания към дейността на предприятията, нови регулаторни режими или допълнителни задължения за предоставяне на информация.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани.

	7. Консултации:

……………………………………………………………………………………………..
……………………………………………………………………………………………..
Посочете основните заинтересовани страни, с които са проведени консултации. Посочете резултатите от консултациите, включително на ниво ЕС: спорни въпроси, многократно поставяни въпроси и др.

На основание чл. 26, ал. 3 от Закона за нормативните актове по проекта на акт ще бъдат проведени обществени консултации като проектът на постановление, проектът на Устройствен правилник, проектът на доклад (мотиви), частичната предварителна оценка на въздействието и становището на дирекция „Координация и модернизация на администрацията“ в Министерския съвет ще бъдат публикувани на Портала за обществени консултации и на интернет страницата на Министерството на земеделието и храните със срок за предложения и становища 30 дни.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?



	9. Изисква ли се извършване на цялостна предварителна оценка на въздействието поради очаквани значителни последици?



	10. Приложения:
Няма

	11. Информационни източници:
Доклад до главния секретар на Министерския съвет от август 2026 г.
Списък на одобрените развъдни организации, съгласно чл. 7 от Регламент за изпълнение (ЕС) 2017/716 на Комисията, актуален към 11.09.2026 г.
https://www.mzh.government.bg/bg/sektori/zhivotnovadstvo/zootehnicheski-vprosi/spisk-na-odobrenite-razvdni-organizacii-i-informaciya-za-kompete/
Регистри ИАСАС
https://iasas.government.bg/cms/%D1%80%D0%B5%D0%B3%D0%B8%D1%81%D1%82%D1%80%D0%B8

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

[bookmark: _GoBack]





11
image3.wmf
Ще се увеличи


image4.wmf
Ще се намали


image5.wmf
Няма ефект


image6.wmf
Да


image7.wmf
Не


image8.wmf
Актът засяга пряко МСП


image9.wmf
Актът не засяга  МСП


image10.wmf
Проведени са консултации 


image11.wmf
Предстоят обществени консултации по чл. 26 от Закона за нормативните актове


image12.emf
X

БИСТРА ПАВЛОВСКА

Изпълнителен директор на ИАСАС


image1.wmf
Не е включен в законодателна/оперативна 

програма на Министерския съвет


image2.wmf
Включен е в законодателната/оперативната 

програма на Министерския съвет за:


